CELEX: 52003XG1230(01)
Language: da
Date: 2003-11-27
Title: Rådets konklusioner af 27. november 2003 om et styrket EF-samarbejde om civilbeskyttelse

Avis juridique important

|

52003XG1230(01)

Rådets konklusioner af 27. november 2003 om et styrket EF-samarbejde om civilbeskyttelse  

EU-Tidende nr. C 317 af 30/12/2003 s. 0001 - 0001

Rådets konklusioneraf 27. november 2003om et styrket EF-samarbejde om civilbeskyttelse(2003/C 317/01)RÅDET FOR DEN EUROPÆISKE UNION,1. DER ERINDRER OM den seneste tids ekstraordinære begivenheder og hændelser, især de store skovbrande i sommeren 2003 i mange medlemsstater, og deres tragiske følger - idet de bl.a. kostede brandmænd og medlemmer af redningshold og skovtjenester livet - og forvoldte skade på sundhed, miljø, infrastruktur og ejendom,2. SOM TAGER HENSYN TIL Europa-Parlamentets beslutning af 4. september 2003 om konsekvenserne af den usædvanligt varme sommer og navnlig beslutningens vigtige elementer vedrørende civilbeskyttelse,3. UDTRYKKER SIN ANERKENDELSE AF de frivilliges og brandmændenes store indsats for at bekæmpe skovbrande og deres indsats ved andre katastrofer og alvorlige uheld,4. UDTRYKKER TILFREDSHED MED, at medlemsstaterne har udvist en enestående konkret solidaritet i sommeren 2003, bl.a. ved at udsende både fly og landbaseret udstyr, hvilket har muliggjort det største antal indsatser nogensinde i Fællesskabet,5. MENER, at denne solidaritet er i overensstemmelse med resultaterne af Det Europæiske Konvent med hensyn til indførelse af bestemmelser om civilbeskyttelse i udkastet til forfatningstraktat,6. NOTERER SIG den positive indvirkning, som Rådets beslutning om indførelse af et EF-handlingsprogram for civilbeskyttelse(1) har på samarbejdet mellem medlemsstaterne og Kommissionen, bl.a. ved at skabe fora for et stadig tættere og mere udviklet samarbejde mellem medlemsstaterne og Kommissionen,7. ANERKENDER det positive bidrag fra den fællesskabsordning for civilbeskyttelse, der er indført ved Rådets beslutning 2001/792/EF, Euratom(2), navnlig fra Kommissionens overvågnings- og informationscenter (MIC), der er oprettet ved denne beslutning,8. UDTRYKKER SIN TILFREDSHED MED Kommissionens indsats for at gennemføre de opgaver, der er fastsat i fællesskabsordningen, og forbedre kapaciteten for overvågnings- og informationscentret (MIC) med henblik på katastrofesituationer af usædvanligt stort omfang,9. UDTRYKKER SIN TILFREDSHED MED, at Kommissionen har meddelt, at den inden for rammerne af de nuværende instrumenter vil undersøge sin aktuelle kapacitet til at håndtere naturkatastrofer og teknologiske katastrofer og uheld, og NOTERER SIG, at den om nødvendigt vil foreslå nye instrumenter,10. OPFORDRER Kommissionen til hurtigst muligt at fremsætte passende forslag med henblik på at sikre den udvikling, der er nævnt i nr. 9, og snarest underrette Rådet om form og tidsplan for sådanne forslag,11. UDTRYKKER SIN TILFREDSHED MED, at Kommissionen i mellemtiden agter at sætte overvågnings- og informationscentret (MIC) i stand til at påtage sig en dynamisk og proaktiv støttende rolle med henblik på at lette medlemsstaternes koordinering i forbindelse med eventuelle kommende katastrofesituationer eller trusler og med dette for øje:- at klarlægge behovet og undersøge måder og midler til at give centret de nødvendige og tilstrækkelige ressourcer- at fortsætte sin indsats med henblik på yderligere at forbedre centrets funktion og afhjælpe problemer i dets virkemåde samt i nødvendigt omfang at ændre dets procedurer,12. OPFORDRER endvidere Kommissionen til snarest muligt at fremlægge den bebudede meddelelse om en fælles strategi om risikoforebyggelse.(1) Rådets beslutning 1999/847/EF af 9. december 1999 om indførelse af et EF-handlingsprogram for civilbeskyttelse (EFT L 327 af 21.12.1999, s. 53).(2) Rådets beslutning 2001/792/EF, Euratom af 23. oktober 2001 om indførelse af en fællesskabsordning til fremme af styrket samarbejde om indsatser på civilbeskyttelsesområdet (EFT L 297 af 15.11.2001, s. 7).